Sigurður Ingi Jóhannsson , samgöngu - og sveitarstjórnarráðherra og formaður Framsóknar , segir í yfirlýsingu í dag að ríkisstjórnin muni ræða atburði síðustu daga á fundi sínum á morgun föstudag . Sigurður Ingi minnir á hvað maðurinn eigi sér lítils gagnvart náttúruöflunum . Óveðrið sem gekk yfir landið dró fram veikleika í kerfum okkar sem verði að bregðast við hratt og örugglega . „ Við verðum að fara vel yfir þann viðbúnað sem þarf að vera fyrir hendi , bæði hvað varðar raforkukerfið , þjónustulið Vegagerðarinnar og öryggi fjarskiptakerfisins . Það er hagsmunamál landsins alls en ekki síður stórkostlegt lífsgæðamál fyrir íbúa byggðanna , “ segir Sigurður Ingi . „ Ég mun sem byggðamálaráðherra leggja alla áherslu á að allir íbúar landsins búi við öryggi . “